दिल्ली-एनसीआर में घना कोहरा, फ्लाइट्स और रेलगाड़ियों पर असर, मौसम विभाग ने इन राज्यों को लेकर जारी की चेतावनी  
सुबह से ही है घना कोहरा
वाहन चालकों को हो रही है दिक्कत
मौसम विभाग ने जारी किया दो दिन का अलर्ट
राजधानी दिल्ली और एनसीआर में शुक्रवार सुबह से ही घना कोहरा देखने को मिल रहा है. घने कोहरे की वजह से वाहन चालकों को खासी दिक्कतों का सामना करना पड़ा रहा है. कोहरे का असर ट्रेनों के परिचालन पर भी पड़ा है. रेलवे के अनुसार कोहरे की वजह से दिल्ली आने वाली 10 ट्रेने देरी से चल रही हैं. मौसम के बिगड़े मिजाज का असर फ्लाइट्स की आवाजाही पर भी दिख रहा है. दिल्ली हवाई अड्डे सुबह से ही फ्लाइट्स की लैंडिंग और टेक ऑफ में खासी दिक्कत हो रही है. मौसम विभाग के अनुसार अगले कुछ दिनों तक दिल्ली के अलावा पश्चिमी यूपी, हरियाणा, राजस्थान और उत्तराखंड में घना कोहरा पड़ सकता है. जबकि असम और मेघालय में भी कोहरे की बात कही गई है.
 
Delhi: Visuals from RK Puram as thick fog covers the national capital this morning. pic.twitter.com/h5zVzABBkm
 
बता दें कि मौसम विभाग के अनुसार उत्तरपश्चिम से आ रही सर्द हवाओं ने बुधवार को दिल्ली में प्रवेश कर लिया. जिसका असर बुधवार से ही दिखने लगा था. गुरुवार सुबह 7 बजे दिल्ली का तापमान 7 डिग्री सेल्सियस दर्ज किया गया था. आंशिक रूप से छाए बादलों के बीच अधिकतम तापमान में भी गिरावट दर्ज की गई थी. यह सामान्य से एक डिग्री कम 19.5 डिग्री सेल्सियस दर्ज हुआ. दिल्ली में सुबह कोहरा छाया रहा. भारतीय मौसम विज्ञान विभाग के एक अधिकारी के अनुसार "दिन में आसमान में आंशिक रूप से बादल छाए रहने के कारण ज्यादा धूप नहीं निकलेगी और मौसम ठंडा रहेगा. 
 
Delhi: Visuals of thick fog from Ring Road. pic.twitter.com/WuDPgZaPwT
उन्होंने कहा था कि उत्तरपश्चिमसे आ रही हवाएं मौसम के इस अवधि में दिल्ली को सामान्य से ज्यादा ठंडा बना रही हैं. "अधिकारी ने कहा था और दो-तीन दिनों तक ठंड व सर्द हवाओं का असर बना रहेगा, इसके बाद धीरे-धीरे मौसम गर्म होना शुरू होगा." कोहरे के चलते दिल्ली आ रहीं 11 ट्रेनें देरी से चल रही थीं. ओडिशा के पुरी और बिहार के गया से चलने वाली ट्रेनें पांच घंटे लेट हो गईं. तेज हवाओं के कारण दिल्ली में समग्र वायु गुणवत्ता 'खराब' बनी हुई थी. हालांकि, मुंडका, जहांगीरपुरी, अशोक विहार, बुराड़ी, आईटीओ, एनएसआईटी द्वारका, आरके पुरम, रोहिणी जैसे कुछ क्षेत्रों में प्रमुख प्रदषक पीएम 2.5 के साथ वायु गुणवत्ता 'बहुत खराब' श्रेणी में दर्ज हुई. आईएमडी ने गुरुवार को राष्ट्रीय राजधानी में कुछ स्थानों पर शीतलहर की स्थिति बने रहने और न्यूनतम तापमान चार डिग्री सेल्सियस के आसपास बने रहने का पूर्वानुमान जताया था 
दिल्ली के अलावा पंजाबऔर हरियाणा के ज्यादातर इलाकों में ठंड का कहर लगातार जारी है, इसके साथ ही 2.4 डिग्री सेल्सियस तापमान के साथ करनाल सूबे का सबसे ठंडा शहर रहा. मौसम विभाग के एक अधिकारी ने बताया कि पंजाब और हरियाणा की संयुक्त राजधानी और केंद्र शासित प्रदेश, चंडीगढ़ में न्यूनतम तापमान 5.6 डिग्री सेल्सियस दर्ज किया गया. पंजाब में अमृतसर, लुधियाना और पटियाला में तापमान क्रमश: 3.6, 4.1 और 4.1 डिग्री सेल्सियस दर्ज किया गया, जो सामान्य से दो डिग्री तक कम है. पठानकोट, हलवाड़ा, आदमपुर, गुरदासपुर, बठिंडा और फरीदकोट में न्यूनतम तापमान क्रमश: 5.6, 4.2, 3, 4.7, 3 और 3 डिग्री सेल्सियस दर्ज किए गए.हरियाणा में अंबाला, हिसार और नारनौल में न्यूनतम तापमान सामान्य से तीन डिग्री नीचे तक क्रमश: 4.8, 3.7 और 3.5 डिग्री सेल्सियस दर्ज किया गया. रोहतक, भिवानी और सिरसा में क्रमश: 4.8, 6.5 और 5.2 डिग्री सेल्सियस दर्ज किया गया, जो सामान्य से दो डिग्री कम है. अधिकारी ने बताया कि पटियाला, लुधियाना, करनाल और अमृतसर समेत कई स्थानों पर कोहरा देखा गया. 
मध्य प्रदेश में राज्य के कई हिस्से शीतलहर की चपेट में हैं और राजधानी भोपाल सहित राज्य के अन्य हिस्सों में शुक्रवार की सुबह ठिठुरन भरी रही. बुधवार की सुबह हवाओं का असर बने होने के कारण ठंड के तेवर और तल्ख हो गए. मौसम साफ होने से खिली धूप ने ठंड से राहत दिलाई. राज्य में नौगांव सबसे ठंडा रहा जहां तापमान 2.2 डिग्री सेल्सियस दर्ज किया गया. वहीं, मौसम विभाग ने आगामी 24 घंटों में राज्य का मौसम शुष्क रहने की संभावना जताई है. राज्य के मौसम में बदलाव का दौर जारी है. 
कश्मीर में खराब मौसम के चलते बुधवार को वायु यातायात निलंबित करना पड़ा जिसके चलते 22 उड़ानों को रद्द करने को मजबूर होना पड़ा. एयरपोर्ट अथॉरिटी के एक अधिकारी ने कहा कि हिमपात के चलते श्रीनगर हवाई अड्डे पर खराब मौासम के चलते बुधवार को उड़ान परिचालन पर खासा प्रभाव देखने को मिला. उन्होंने कहा कि दोपहर में बढ़े हिमपात के कारण 22 उड़ानें रद्द कर दी गईं. वही सुबह केवल पांच उड़ानों का ही परिचालन हो पाया.